शिमला - हिमाचल प्रदेश विश्वविद्यालय में गैर शिक्षक कर्मचारियों के क्वार्टरों और विवि मॉडल स्कूल के भवन का निर्माण कार्य शुरू हो गया है। इस कार्य की शुरुआत विवि कुलपति प्रो. एडीएन बाजपेयी ने सोमवार को की। विश्वविद्यालय के मॉडल स्कूल और कर्मचारियों के लिए बनने वाले क्वाटरों का निर्माण कार्य विवि कुलपति ने गैंती चलाकर आरंभ किया। इन दोनों कार्यों में लगभग चार करोड़ रुपए खर्च किए जाएंगे, जिसमें से लगभग तीन करोड़ रुपए विश्वविद्यालय अनुदान आयोग द्वारा जारी किए गए हैं। निर्माण कार्य आरंभ करने के बाद कुलपति आचार्य एडीएन बाजपेयी ने कहा कि विश्वविद्यालय मॉडल स्कूल के तीसरे चरण में लगभग एक करोड़ 56 लाख रुपए से एक बेसमेंट, ग्राउंड फ्लोर और आंशिक पहली मंजिल का निर्माण किया जाएगा, बेसमेंट में एक तरफ शौचालय और दूसरी तरफ प्रयोगशालाएं बनाई जाएंगी, जबकि ग्राउंड फ्लोर में भी इसी प्रकार स्वागत कक्ष के अतिरिक्त प्रतिक्षालय व मुख्य अध्यापक का कमरा होगा तथा पहली मंजिल में कक्षाओं के कमरे व प्रयोगशालाएं बनाई जाएंगी। सभी मंजिलों में पढ़ाने के लिए कमरे व प्रयोगशालाएं बनाई जाएंगी। कुलपति ने बताया कि यह निर्माण कार्य शीघ्र पूरा किया जाएगा। इस निर्माण से छात्रों को और अधिक मूलभूत सुविधाएं प्रदान की जा सकेंगी। इसके साथ ही कुलपति ने चैरिटन ईस्टेट में 12 आवासीय गैर शिक्षक कर्मचारियों के क्वाटरों के लिए भी गैंती चलाकर निर्माण कार्य आरंभ किया, जिससे चार मंजिला भवन में प्रत्येक में तीन-तीन कर्मचारी क्वार्टर बनाए जाएंगे। इस अवसर पर प्रति-कुलपति, अधिष्ठाता अध्ययन, कुलसचिव, परीक्षा नियंत्रक, कार्यकारिणी परिषद सदस्य, निर्वाचित गैर शिक्षक कर्मचारी प्रतिनिधि व अन्य उपस्थित रहे।
 
शिमला - हिमाचल प्रदेश विश्वविद्यालय में गैर शिक्षक कर्मचारियों के क्वार्टरों और विवि मॉडल स्कूल के भवन का निर्माण कार्य शुरू हो गया है। इस कार्य की शुरुआत विवि कुलपति प्रो. एडीएन बाजपेयी ने सोमवार को की। विश्वविद्यालय के मॉडल स्कूल और कर्मचारियों के लिए बनने वाले क्वाटरों का निर्माण कार्य विवि कुलपति ने गैंती चलाकर आरंभ किया। इन दोनों कार्यों में लगभग चार करोड़ रुपए खर्च किए जाएंगे, जिसमें से लगभग तीन करोड़ रुपए विश्वविद्यालय अनुदान आयोग द्वारा जारी किए गए हैं। निर्माण कार्य आरंभ करने के बाद कुलपति आचार्य एडीएन बाजपेयी ने कहा कि विश्वविद्यालय मॉडल स्कूल के तीसरे चरण में लगभग एक करोड़ छप्पन लाख रुपए से एक बेसमेंट, ग्राउंड फ्लोर और आंशिक पहली मंजिल का निर्माण किया जाएगा, बेसमेंट में एक तरफ शौचालय और दूसरी तरफ प्रयोगशालाएं बनाई जाएंगी, जबकि ग्राउंड फ्लोर में भी इसी प्रकार स्वागत कक्ष के अतिरिक्त प्रतिक्षालय व मुख्य अध्यापक का कमरा होगा तथा पहली मंजिल में कक्षाओं के कमरे व प्रयोगशालाएं बनाई जाएंगी। सभी मंजिलों में पढ़ाने के लिए कमरे व प्रयोगशालाएं बनाई जाएंगी। कुलपति ने बताया कि यह निर्माण कार्य शीघ्र पूरा किया जाएगा। इस निर्माण से छात्रों को और अधिक मूलभूत सुविधाएं प्रदान की जा सकेंगी। इसके साथ ही कुलपति ने चैरिटन ईस्टेट में बारह आवासीय गैर शिक्षक कर्मचारियों के क्वाटरों के लिए भी गैंती चलाकर निर्माण कार्य आरंभ किया, जिससे चार मंजिला भवन में प्रत्येक में तीन-तीन कर्मचारी क्वार्टर बनाए जाएंगे। इस अवसर पर प्रति-कुलपति, अधिष्ठाता अध्ययन, कुलसचिव, परीक्षा नियंत्रक, कार्यकारिणी परिषद सदस्य, निर्वाचित गैर शिक्षक कर्मचारी प्रतिनिधि व अन्य उपस्थित रहे।